钦定古今图书集成/明伦汇编/皇极典/第263卷 > 夏后氏
## 钦定古今图书集成/明伦汇编/皇极典/第263卷 > 夏后氏

### 帝禹悬钟鼓磬铎置鼗以求昌言

按：《管子桓公问篇》：“禹立谏鼓于朝，而备讯唉。”

〈注〉讯，问也。唉，惊问也。

按《淮南子汜论训》：“禹之时，以五音听治，悬钟鼓磬铎，
置鼗以待四方之士，为号曰：‘教寡人以道者，击鼓；谕
寡人以义者，击钟；告寡人以事者，振铎；语寡人以忧
者，击磬；有狱讼者摇鼗’。”